Gibalni izziv
2024-09-27 08:00 - 16:00 UTC | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Seznanitev z osnovnimi informacijami o človekovih sposobnostih, njihovem pomenu in testiranju.
Preizkus v gibalnih izzivih:

izziv vzdržljivosti v moči
izziv ravnotežja – oglej si na spletu
izziv koordinacije med roko in očesom – oglej si na spletu od 1:20 dalje

Superračunalnik za analizo hrane
2024-09-27 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
V delavnici bomo spoznali, kako možgani analizirajo in združijo informacije o hrani (iz čutil, iz prebavil in maščevja in iz spominov) v kompleksno zaznavo, flevor. Ta potem odloča, ali hrano zaužijemo, koliko je zaužijemo, ali nam je všeč. Analize naših možganov ne zna nadomestiti noben stroj, zato so preizkuševalci hrane (oljčnega olja, vina, kave) vedno ljudje.

Pop-it
2024-09-27 08:00 - 20:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Pop-it je fidget igrača, ki je sestavljena iz silikonskega pladnja navadne žive barve z mehurčki, ki jih je mogoče prebadati, podobno ovoju z mehurčki, ki ga je mogoče obrniti in ponovno uporabiti. Na voljo so v različnih barvah, oblikah in velikostih ter celo v nosljivih oblikah. Tržijo ga kot sredstvo za lajšanje stresa, njegova priljubljenost pa je narasla spomladi 2021 zaradi vplivnežev na TikToku, pa tudi zaradi dolgočasja in stresa, ki ju pripisujejo pandemiji COVID-19. Igrača pride skupaj s pravili igre misere NIM, ki bodo predstavljene na delavnici.
Več o igri pop-it in NIM.

Lahko verjameš vse, kar slišiš o Kitajski?
2024-09-27 08:00 - 20:00 | Koper, Konfucijeva učilnica, Titov trg 5, Koper, 6000, Slovenija
Raziskovali bomo novice, ki jih pogosto slišimo o Kitajski. Večkrat namreč slišimo trditve, ki jih lahko preverimo z nekaj kliki na računalniku, potem pa ovržemo in izvemo, kaj se na Kitajskem v resnici dogaja.
Primer: Na Kitajskem ljudje pogosto jedo pse in kače. Kaj se skriva za tako trditvijo?
Ali pa: Kitajci nimajo dostopa do novic, ker ne morejo uporabljati brskalnika Google. Kakšne brskalnike uporabljajo Kitajci in koliko novic o svetu jim ponudi kitajski brskalnik?
Udeleženci delavnice bodo lahko sami prevpraševali novice in različne trditve o Kitajski. Po računalniku bodo poiskali odgovor na svoja vprašanja ob pomoči naše sinologinje, Anje Ahčin, in kitajske učiteljice, Xu Yidan.
Več tukaj.

Poslovna akademija odprte skupnosti
2024-09-27 08:30 - 13:00 | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru organizira dogodek Poslovna akademija odprte skupnosti v sodelovanju z uglednimi institucijami, kot so Štajerska gospodarska zbornica, Slovensko gospodarsko in raziskovalno združenje ter Tovarna podjemov. Dogodek bo posvečen povezovanju raziskovalnih institucij in gospodarstva, z osrednjim poudarkom na inovacijah, podjetniških priložnostih ter prenosu znanja v prakso. Dogodek se bo odvijal v Podreccini dvorani na rektoratu Univerze v Mariboru. Prijava na dogodek preko povezave IzpopolniUM.

Inženirsko oblikovanje izdelkov
2024-09-27 09:00 - 13:00 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Delavnica temelji na poglobljenem razumevanju ključnih vidikov oblikovanja izdelkov, vključno z razvojem kreativnega razmišljanja, koncipiranjem, uporabniško usmerjenim oblikovanjem ter funkcionalnostjo izdelkov. Udeleženci bodo pridobili praktične veščine za oblikovanje inženirskih izdelkov, ki združujejo estetiko in uporabnost. Z združevanjem teorije in praktičnih vaj bodo dobili celovit vpogled v proces oblikovanja izdelkov ter se naučili uskladiti funkcionalnost z estetiko. Namenjena je dijakom TŠC Maribor, Gimnazije Slovenska Bistrica, ŠC Celje Srednja šola za strojništvo, mehatroniko in medije ter Srednje šole za gradbeništvo in varovanje okolja.

Spoznavanje statistike skozi igro - za otroke
2024-09-27 09:00 - 13:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Na delavnici bomo uporabili igre in primere, s katerimi bodo otroci spoznali osnove statistike. Delavnica je namenjena osnovnošolcem prve trijade, ki se bodo soočali s podatkovnim krogom: postavili bodo raziskovalno vprašanje na podlagi kateri bodo zbirali podatke, bodo opisali vzorec, bodo analizirali podatke in povzemali rezultate. Namen delavnice je spodbujati radovednosti otrok do sveta okoli sebe z uporabo podatkov na zabaven in interaktiven način.

Fantastične živali in kje jih posneti
2024-09-27 09:00 - 15:00 | Izola, Livade, Livade 6, Izola, 6310, Slovenija
Učenci in učitelji iz osnovnih in srednjih šol bodo imeli priložnost sodelovati v iskanju zaklada, imenovanem “Fantastične živali in kje jih posneti”, kjer se bodo otroci naučili, kako pridobivati in uporabljati podatke o opažanju prostoživečih živali. Predstavljena bo tudi mobilna aplikacija SRNA, razvita v sklopu projekta Step Change, ki je namenjana zbiranju podatkov o prostoživečih živali. Med aktivnostmi delavnice se bodo učenci seznanili z načeli državljanske znanosti ter se naučili, kako zapisovati podatke o prisotnosti prostoživečih živali z uporabo aplikacije SRNA in kako uporabiti fotopasti za spremljanje prostoživeče živali.
Več tukaj.

Kaj imajo skupnega trebuščki dvoživk in prstni odtisi človeka?
2024-09-27 09:00 - 15:00 | Izola, Livade, Livade 6, Izola, 6310, Slovenija
Predstavili bomo način, kako lahko s pomočjo fotografij dvoživk, določimo njihovo istovetnost: po trebušnem vzorcu urhov ali pupkov lahko prepoznamo prav vsakega posameznika – tako kot s prstnimi odtisi lahko prepoznamo vsakega človeka. Včasih gre prav zlahka, saj imajo urhi zelo prepoznaven vzorec črnih in rumenih lis na trebuščku; včasih pa težje, in si moramo raziskovalci pri tem pomagati z različnimi programi. Udeleženci bodo lahko to sami odkrili s pomočjo zanimive igre »Bela Urška«.
Zakaj pa sploh to počnemo? S pomočjo označevanja in fotoidentifikacije lahko ocenimo številčnost populacij ogroženih skupin živali, kot so dvoživke. S tem prispevamo k boljšemu poznavanju biotske pestrosti, predvsem v primeru ogroženih vrst, saj lahko podobne metode uporabljamo tudi za druge skupine živali (npr. hrošči, metulji). V delavnici se bomo pogovorili tudi o vzrokih za ogrožanje vrst.

V nadaljevanju vljudno vabljeni k branju in ogledu naslednjih datotek vezanih na dogodek:

Izobraževalne karte so na voljo na tej povezavi.

EU kotiček
2024-09-27 09:00 - 15:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Informacijska točka Evropske unije Europe Direct Koper – Capodistria bo s stojnico, informativnim gradivom o delovanju in programih Evropske unije, svetovanjem, zabavno namizno igro EU namigi (in natisnjeno talno podlago igre za igranje igre tako, da je figurica človek) ter interaktivnim kvizom o raziskovanju v Evropski uniji sodelovala na Evropski noči raziskovalcev.
Več tukaj.

Voden ogled Arheološkega parka Simonov zaliv
2024-09-27 09:00 - 18:00 | Izola, Arheološki park Simonov zaliv, Simonov zaliv, Izola, 6310, Slovenija
Zavetrje Simonovega zaliva je že pred 2000 leti privabilo bogate Rimljane, da so tam zgradili večje pristanišče, ob katerem je zrasla razkošna rimska obmorska vila. Danes so njeni ostanki na ogled v sklopu Arheološkega parka Simonov zaliv. Med sprehodom po parku bomo tako spoznali vilo in nekaj njenih značilnih prostorov, se seznanili z usodo lokacije po propadu vile ter nenazadnje čare in zadrege arheološkega dela.
Več tukaj.

Življenje Rimljanov skozi spoznavanje arheoloških najdb
2024-09-27 09:00 - 18:00 | Izola, Arheološki park Simonov zaliv, Simonov zaliv, Izola, 6310, Slovenija
Na primeru petih različnih arheoloških najdb (oziroma njihovih replik) bomo videli, do kakšnih zaključkov o življenju v rimski dobi lahko z njihovo pomočjo pridejo arheologi. Kaj nam lahko “povedo” npr.: fragment steklene skledice, kipec Viktorije, sigilatna čaša, opeka, stilus….?
Več tukaj.

Miti in resnice o uporabi lesa
2024-09-27 10:00 - 11:30, 2024-09-27 13:00 - 14:30 | InnoRenew CoE, Izola, Livade, Livade 6a, Izola, 6310, Slovenija
Udeležence bomo popeljali po raziskovalnem centru in jim predstavili laboratorije ter delo raziskovalcev. Sledila bo kratka predstavitev o tokovih ogljika in ogljiku v lesu, ko podlaga za razmišljanje o lažnih predstavah in resnicah o lesu.

Etika in pasti v znanstvenem komuniciranju (predavanje za učence in dijake)
2024-09-27 10:00 - 13:00 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
Svetovni splet nam je po eni strani olajšal dostop do informacij, po drugi strani pa nam nastavlja pasti. Predstavili vam bomo nepoštene prakse v medijih in nepoštene založniške prakse: revije, založnike, konference, metrike, ki se vse pogosteje pojavljajo v elektronskem založništvu. Skušali bomo odgovoriti na vprašanja: Kako ugotoviti, ali gre za zavajajočo prakso? Zakaj ni priporočljivo tovrstnih virov uporabljati ali v njih deliti. Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov. Vse to vpliva tudi na zaupanje v znanost, ter vse večji odsotnosti kritičnega mišljenja.

Voden ogled Akvarija Piran
2024-09-27 10:00 - 14:00 | Piran, Akvarij Piran, Kidričevo nabrežje 4, Piran, 6330, Slovenija
V Akvariju Piran se boste pobližje spoznali z edinstvenim podmorskim svetom Severnega Jadrana. V njem domuje okoli 140 različnih vrst organizmov, med katerimi so številčno najbolj zastopane ribe, okoli 60 vrst.
Več tukaj.

Topologija za fizike
2024-09-27 13:00 - 15:00 | Univerza v Mariboru Fakulteta za naravoslovje in matematiko, Koroška cesta 160, Maribor, 2000, Slovenija
Topologija vstopa na velika vrata v fiziko. V poljudnem predavanju bomo predstavili, da lahko s topologijo predstavimo ključno obnašanje narave.

Znanstveni slam
2024-09-27 14:00 - 16:00 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Kot je navada na slamu, bodo nastopajoči z zanimivimi pripovedmi o svojem raziskovalnem delu poskušali prepričati tudi laično občinstvo.

Posnetek dogodka je na voljo na tej povezavi.

Lažne novice in teorije zarote: kako se boriti proti njim in zaščititi enakost spolov?
2024-09-27 14:00 - 18:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Ozaveščanje zainteresirane javnosti skozi predstavitve o lažnih novicah in teorijah zarote na področju enakosti spolov: Kljub tehnološkemu in družbenemu napredku, tudi na področju enakosti spolov, obstajajo lažne novice in teorije zarote.
Lažne novice lahko glede na karakteristike razvrstimo v nekaj podskupin kot so: napačne informacije, ki se nanašajo na nenatančne informacije oziroma prirejeno resnico z namenom ustvarjanja senzacionalnih zgodb; pristranskost na katero se nanaša dejstvo, da bodo ljudje raje delili in verjeli lažni novici, ki je v skladu z njihovimi prepričanji in pristranskostjo; razširitev lažnih informacij preko platforme s pomočjo katerih se informacije širijo hitreje; manipulacija preko katere želijo ustvarjalci lažnih informacij le te širiti zaradi različnih razlogov kot so politični cilji, finančno okoriščanje ali zabava.
Kot splošno znan primer lahko vzamemo razlike v plačilu za enako delo med moškimi in ženskami, številni to dejstvo še vedno zanikajo in mu ne pripisujejo posebnega pomena. Na področju znanosti se pogosto pojavljajo napačne informacije ali stereotipi o tem, kaj zmorejo moški in kaj ženske oziroma kakšne sposobnosti ima ena in druga skupina. Stereotipne trditve pogosto zasledimo tudi na področju tehnologije, strojništva, inženiringa računalništva in matematike. Nekatere lažne informacije pogosto poskušajo zrelativizirati in minimizirati razsežnost problema nasilja nad ženskami ali pa napačno navajajo, da je večina obtožb lažnih, čeprav raziskave navajajo, da je delež lažnih obtožb v primerih spolnega nasilja relativno nizek. Še vedno lahko najdemo tudi novice in sporočila znanih osebnosti, ki navajajo, da je feminizem del globalne zarote, ki želi razvrednotiti tradicionalne vrednote ter družino in postaviti moške v podrejeni položaj. V nemalo primerih smo tudi priča, ko s teorijami zarote poskušajo prepričati druge, da je feminizem sovražen do moških in spodbuja prevlado enega spola nad drugim.
Zato je pomembno, da prepoznamo lažne novice in teorije zarote ter da znamo preveriti vir informacij oziroma ugotoviti od kje informacije prihajajo in če smo jih poiskali znotraj verodostojnega vira, ki navedena dejstva podkrepijo ali pa ovržejo.
Pomembno vlogo pri ozaveščanju lahko imajo različni raziskovalni projekti, ki se ukvarjajo z enakostjo in enakopravnostjo spolov. Posebej bomo predstavili projekt AGRIGEP v okviru Horizon Europe. Namen je ozaveščati splošno javnosti o pomenu in koristih, ki jih raziskave s področja enakosti spolov prinašajo.

V nadaljevanju vljudno vabljeni k branju in ogledu naslednjih datotek vezanih na dogodek:

Ozaveščevalni letaki so na voljo na tej povezavi.
Fotografije iz dogodka:

Spoznavanje statistike skozi igro - za odrasle
2024-09-27 14:30 - 16:00, 2024-09-27 16:30 - 18:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Na delavnici bomo skozi različne igralne naloge, kot so metanje kock in izvajanje anket, zbirali podatke ter jih analizirali z uporabo osnovnih statističnih metod. Udeleženci bodo skozi igro spoznali osnove statistike ter pridobili osnovne veščine za analizo podatkov. Delavnica je namenjena srednješolcem in odraslim, ki bi želeli svoje razumevanje statistike izboljšati na zabaven in interaktiven način.

“Raziskovalci - varuhi resničnih dejstev v dobi lažnih novic in teorij zarot - oooZnanost!”- svečana podelitev nagrad nacionalnega nagradnega natečaja
2024-09-27 16:00 - 17:00 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Na natečaj so bile vabljene vse starostne skupine zavodov vzgoje in izobraževanja iz cele Slovenije. Svečana podelitev nagrad po mnenju komisije najboljšim avtorjem bo potekala v okviru osrednjega dogodka Evropske noči raziskovalcev v Minoritski cerkvi.
V nadaljevanju objavljamo nekaj fotografij iz dogodka, poročilo o izvedbi natečaja ter seznam vseh udeležencev natečaja z nazivi njihovih raziskovalnih in razvojno-inovacijskih nalog.

Pripovedovalski večer in meje v Mitskem parku Rodik
2024-09-27 16:30 - 19:30 | Rodik, Pod lisičino, Mitski park Rodik, Rodik 6, Kozina, 6240, Slovenija
V Mitskem parku v Rodiku bodo potekali pripovedovalski večeri na prostem. Mitski park je zgleden primer sodelovanja med stroko in lokalno skupnostjo. Tu je bila raziskovalna ideja s podporo lokalne skupnosti realizirana. Njegov uspeh tiči tudi v ohranjanju dediščine pripovedovanja zgodb v živo, ki je s tem ne pustimo »zamrzniti« le v avdio-vizualnih zapisih. Zgodbe iz parka in drugod bodo pripovedovali raziskovalci, strokovnjaki in ljudje iz lokalne skupnosti, ki s parkom živijo.
Več tukaj.

Posledice lažne znanosti v družbi in kako lahko ukrepamo (projekcija dokumentarnega filma in okrogla miza)
2024-09-27 17:00 - 19:00 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Ogled dokumentarnega filma o konkretnem primeru lažne znanosti in njegovih posledicah (20 min). Sledi sproščena debata o manipulaciji raziskovalnih podatkov in idej, ki jih s pridom izkoriščajo spletni viri in družbena omrežja, ter njenih možnih posledicah.
Dogodek organiziramo v sodelovanju z Univerzitetno knjižnico Maribor. Gostje bodo red. prof. dr. Janja Hojnik iz Pravne fakultete UM in Petra Lesjak Tušek, novinarka in Ema Marguč – članica debatnega krožka II. gimnazije Maribor.
V spletni komunikaciji smo priča vse večji izgubi znanja in nezmožnosti kritičnega mišljenja, ter vse bolj agresivnemu utemeljevanju osebnega vidika kot edino sprejemljivega.Cilj komuniciranja ni več napredek ali razvoj družbe, temveč uveljavitev lastnega mnenja, lastne veljave, prodaja izdelka, ne glede na ceno, ki jo pri tem plača posameznik ali družba v celoti. Udeleženci okrogle mize bodo s poslušalci delili svoje izkušnje in opozorili, na kaj naj bomo pozorni pri iskanju in deljenju informacij.

Koncert PhD Big Bang Benda v sestavi raziskovalcev
2024-09-27 18:00 - 19:30 | Europark, Pobreška cesta 18, Maribor, 2000, Slovenija
Zaigrane bodo različne skladbe, ki jih povezuje topologija.

Dokumentarni film »The social dilemma«
2024-09-27 19:00 - 20:30 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Ogled dokumentarnega filma »The Social Dilemma« za širšo javnost. Film vključuje intervjuje ustvarjalcev družbenih omrežij ter igrane prizore, ki prikazujejo odvisnost najstnika od omrežij. Zaposleni, ki so soustvarjali Facebook, Google, Instagram, WhatsApp, Twitter in druga omrežja, izpostavljajo nepričakovan razvoj in vpliv na množice. Poleg prikaza, kako tehnološki giganti izkoriščajo našo uporabo njihovih »brezplačnih« storitev, film prikaže tudi negativne učinke na uporabnike, podkrepljene z realnimi statističnimi podatki. Trajanje 93 min. Sledijo Resnični grižljaji in zanimive debate, kjer bomo v sproščenem vzdušju zaključili program.

Resnični grižljaji in zanimive debate
2024-09-27 20:30 - 21:00 | Maribor, Minoritska cerkev, Lutkovno gledališče Maribor, Vojašniški trg 2, Maribor, 2000, Slovenija
Edinstvena priložnost za raziskovanje vpliva lažnih novic in teorij zarote skozi interaktivne in zanimive vsebine. Udeleženci bodo lahko uživali v umetniško oblikovanih prigrizkih in izkoristili priložnost za neformalne pogovore o predstavljenih vsebinah, izmenjavali mnenja, izkušnje in vprašanja s strokovnjaki in drugimi obiskovalci dogodka.

Na klepetu z Ano Vovk v ritmu narave: Permakultura kot pot življenja z naravo
2024-10-01 | MS Teams
Že pred več kot sto leti so ugotovili, da ni potrebno za pridelavo hrane spremeniti in podrediti prsti človeku, ampak da je bolj koristno, da se zgledujemo, kako narava sama proizvaja hrano in jo posnemamo. Temu pravimo permakulturno ali trajno kmetovanje, ki ni omejeno s človeškimi mejami, ampak je podprto z naravnimi razsežnostmi. Vsak lahko zase poskrbi na tak način, saj Permakultura kot pot življenja z naravo temelji na ponovni rabi in zakonitostih narave.
Posnetek predavanja je dostopen na tem linku – KLIK.
Red. prof. ddr. Ana Vovk je inovatorka naravnih pristopov od osebne ravni do mednarodnih dimenzij in direktorica Inštituta za promocijo varstva okolja.
Dogodek organizira Univerza v Mariboru v okviru projekta Lažne novice in teorije zarote? Opolnomočimo (se za) znanost! – akronim oooZnanost!. Projekt se izvaja na podlagi uspešne kandidature na razpisu Evropske noči raziskovalcev in Raziskovalci v šolah 2024-2025 v sklopu programa Obzorje Evropa, MSCA & Državljani. Evropska noč raziskovalcev je vseevropski dogodek, ki ga promovira Evropska unija, odvija se hkrati v 23 državah in več kot 400 mestih po vsej Evropi in širše.

Pogovori z Alumni UP: Povezujemo znanost z vsakdanom | FHŠ srečevanja: z ameriško avtorico Amy Fradel o življenju izseljencev
2024-10-07 18:00 - 19:30 | Koper, Univerza na Primorskem, Titov trg 4, Koper, 6000, Slovenija
V ponedeljek, 7. oktobra, bo ob 18. uri v avli Armerije UP potekalo srečanje z ameriško zdravnico Amy Fradel iz mesteca Belfast v ameriški zvezni državi Maine, ki je potomka slovenskih izseljencev. Na podstrešju svojih pokojnih staršev je nekoč našla škatlo s 300 pismi in številnimi fotografijami, prek katerih je njena babica vse življenje vzdrževala stike s sorodniki v domovini. Tako je nastala knjiga “Four acres under Slavnik: a Slovenian migration story”, o kateri bo govora na srečanju v okviru FHŠ srečevanja. Z avtorico se bo pogovarjal zgodovinar prof. dr. Aleksej Kalc. Dogodek bo potekal v slovenščini in angleščini, tudi prevod bo zagotovljen.
Pred in po prvi svetovni vojni so se številni prebivalci z območja pod Slavnikom selili v iskanju boljšega zaslužka in svetlejše bodočnosti. Eni so odhajali v Trst, drugi so ubirali pot čez Atlantik v Severno Ameriko. Med temi sta bila leta 1913 tudi Janez Fradel in njegova zaročenka Marija Fabjančič, ki sta leta 1913 odpotovala čez ocean v obljubljeno deželo, v kateri nista nameravala ostati za vedno. Načrtovala sta, da se v nekaj letih vrneta in s prisluženim denarjem povečat svojo malo kmetijo v domačem kraju. Zgodilo pa se je, kot pri mnogih drugih izseljencih, da sta se ukoreninila v ZDA, kjer je dalje potekalo njihovo življenje in življenje njihovih otrok.

Vezi s “starim krajem” pa se niso pretrgale, družinska in sorodstvena razmerja so se nadaljevala na daljavo preko dopisovanja. Pisma, ki so celih 50 let potovala čez Atlantik, so tako postala glavni vir, s pomočjo katerega nam Amy Fradel razkriva pisano zgodbo svojih prednikov. Z zanimanjem je med prebiranjem prevedenih pisem odkrivala člane družine, za katere ni vedela, in spoznavala, kaj se je z njimi dogajalo v preteklosti. Hkrati nam delo prikaže vsakdanje praktično življenje, izkušnje in čutenja malih ljudi skozi razgibano zgodovino dvajsetega stoletja.
Njeno delo pa ni le zgodba o izseljevanju, temveč tudi pomemben dokument, ki osvetljuje širšo zgodovinsko in kulturno izkušnjo slovenskih priseljencev v ZDA. Avtorica namreč prinaša vpogled v vsakdanje življenje teh ljudi v novem svetu, njihove boje, uspehe in izzive ter ohranjanje slovenske identitete na tujem. Zaradi tega ni presenetljivo, da je bila knjiga nagrajena s prestižno literarno nagrado Slovenske ameriške zveze (Slovenian Union of America Literary Award) za leto 2022.

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Piroliza odpadne plastike
2024-10-08 08:30 - 13:00 | Univerza v Mariboru, Fakulteta za strojništvo, Smetanova ulica 17, Maribor, 2000, Slovenija
Učenci OŠ Angela Besednjaka Maribor bodo zbirali in sortirali plastiko ter jo prinesli na Fakulteto za strojništvo. Tam jo bomo tehtali, dodali katalizator (zeolit), nato zaprli v komoro in izvedli pirolizo. Pirolizno olje bomo zbrali v ločenih posodah, ki jih bodo učenci odnesli nazaj v šolo, kjer bodo lahko opazovali lastnosti (temperaturo strjevanja). Med postopkom bomo merili temperaturo v komori in trenutno maso piroliznega olja, da bodo lahko spoznali vpliv katalizatorja.
